השביתה הסתיימה: מעונות היום יפתחו שנה - כיכר השבת
ישי ריבו אלעד יום כיפור אשתו של..
השביתה הסתיימה: מעונות היום יפתחו שנה
יש הסכמות
לאחר יום שביתה אחד בלבד, הגיע האוצר להסכמות עם מפעילי מעונות היום וכ-80 אלף פעוטות יוכלו לפתוח את שנת הלימודים תשע"ט. המטפלות יקבלו תוספות שכר (בארץ)
כ"ג באלול תשעח 07:35 03.09.18
תגיות: מעונות יום, שביתה, משרד האוצר
לאחר יום שביתה אחד בלבד: מעונות היום יפעלו כסדרם ויפתחו את שנת הלימודים, בעקבות הסכמות שהושגו הלילה (שני) בין נציגי משרדי האוצר והעבודה לארגונים המפעילים את מעונות היום המפוקחים מטעם התמ"ת. במסגרת ההבנות הסכימו הצדדים כי מטפלות וצוות המעון (במשרה מלאה) יקבלו תוספת למענקי החג בסך 1,500 שקלים בחגי תשרי ו-1,500 שקלים נוספים בחג הפסח.
עוד הוסכם בין הצדדים על הקמת ועדה ממשלתית בראשות הממונה על זרוע העבודה במשרד הרווחה, שתבחן בין היתר, את נושא התקינה במעונות היום לשם בחינת מערך מעונות היום ושיפורו זאת כדי להתמודד עם הטענות כי עומס העבודה על המטפלות גדול מידי. במקביל יגדילו הארגונים את היקף המטפלות המוכשרות והמוסמכות.
בוועדה ישתתפו נציגי אגף התקציבים ומשרד ראש הממשלה והיא תגיש את המלצותיה עד 30 באפריל, המענקים והוספת התקציב לפני החגים הם פתרונות זמניים שנועדו להקל על המטפלות עד לגיבוש רפורמה מקיפה על בסיס המלצות הוועדה.
בנוסף, יקבלו הארגונים המפעילים את מעונות היום תקצוב ייעודי לטובת סיוע לצוותי המעונות שיאפשר למטפלות להתמקד בעבודה החינוכית-טיפולית במעונות. ההבנות הושגו בהוראת שר האוצר משה כחלון, בהובלת סגן שר האוצר, יצחק כהן, ובגיבוי שר העבודה והרווחה חיים כץ. משרד העבודה והרווחה יבחן ויפעל לפישוט מנגנון ההכשרות המקצועיות, כך שהארגונים יפעלו להרחבת היקף המטפלות שיעברו הכשרה מקצועית, תוך ניצול מיטבי של תקציבי ההכשרה המקצועית שעומדים לטובת הנושא.
הפגישה התנהלה בשעות הלילה ונקבעה ללא תנאים מוקדמים. נציגי הארגונים הוזעקו לירושלים לקראת חצות, למרות הצהרת משרד האוצר אתמול כי לא ינוהל משא ומתן תוך כדי שביתה. השביתה כללה אתמול כ-1,400 מעונות יום מפוקחים של בית יעקב, נעמת, ויצו, אמונה ועשרות ארגונים קטנים יותר - שבהן עובדות יותר מ-10,000 מטפלות. פעוטות בגילאי שלושה חודשים עד שלוש שנים נותרו בבית והורים רבים נאלצו לקחת יום חופש כדי לטפל בהם.
כזכור, השביתה הוכרזה במחאה על המחסור החמור במטפלות, שרובן לא שורדות במקצוע יותר משנה, בשל שכר נמוך במיוחד ותנאים עבודה קשים ומפרכים. בעוד שהתקינה במדינות ה-OECD עומדת על מטפלת אחת לכל ארבעה פעוטות, בישראל היא 6 עד 11 פעוטות למטפלת, בהתאם לגיל, ובמקרים רבים גם התקינה המצומצמת הזאת לא מאוישת במלואה בשל הקושי להשגת עובדות חדשות. הארגונים דרשו להוסיף לפחות עוד מטפלת אחת בכל מעון. במשרד האוצר, לעומת זאת, הצביעו על כך שהארגונים התחייבו בשנת 2016 ל"שקט תעשייתי" עד סוף שנת 2019, בעקבות הסכם שנחתם להגדלת שכר המטפלות ב-400 שקלים, שבמסגרתו ניתנו לארגונים מעל 100 מיליון שקלים מעבר לתוספת הנגזרת מהגידול בשכר.
ראש אגף התקציבים באוצר, שאול מרידור, אף אמר בפגישה קודמת עם מפעילי המעונות, כי "גם כשראש הממשלה פנה אלינו לבקש כסף לאירוויזיון, שזה אירוע חד-פעמי, אמרנו לו שאין כסף ואצלכם מדובר בבעיה מתגלגלת".
במעונות הביעו סיפוק מההסכמות החדשות והם מצפים לפתרונות יעילים וקבועים לאחר עבודת הוועדה שתתחיל את עבודתה כבר לאחר החגים.
אירגוני הנשים לא יודעים לנהל מאבק
אירגוני הנשים לא יודעים לנהל מאבק, האוצר מיסמס אותן בנזיד עדשים.
זו הזנחה רבת שנים היא לא קרתה רק לאחרונה, האירגונים נאבקים כבר שנים ולא מצליחים להתמיד במאבק אמיתי, רציני, כואב באופן זמני, כדי להכריע את המערכה בנושא.
הן יותר מידי פוחדות מדעת הקהל שאולי תצא נגדן ולא מבינות כי בכך הן משאירות את הבעיה לא פתורה במשך עשרות שנים. חבל על ילדינו וחבל שאירגוני ההורים לא מתערבים יותר כדי לעזור לאירגונים האלה להתגבר על החולשה שלהן כשהן יוצאות למאבק.
מכיר אותם | לפני 17 ימים
ומה עם מטפלות המשפחתונים?
הם עובדות הרבה יותר קשה
הם אמורות גם לבשל וגם לקנות וגם ביקורות וכו וכו רק המעונות מאוגדים ודורשים ועכשיו רואים שהם גם מקבלים
תגובה ראויה, IL | לפני 18 ימים
מה עם המטפלות של בית יעקב
שודדים אותם .. מתנת חג מקבלים בקושי איזה מתנה מסכנה..איפה הולך ה1500 שח ?
הישגים עלובים מאוד !
פתרון זה ממש לא ,למה מענק מה הן לא עובדות על הכסף הזה בדמים מרובים שצריך להביא להן מענק בחסד כאילו זה קופת צדקה
על מה שבתו אתמול אם זה ההישגים העלובים !!!!!
איזה זלזול! מה יעזור מענק, צריך משכורת הגיונית
משתיקים מטפלות במענק אבל לא דואגים למשכורת נורמאלית? זלזול במטפלות!
מגיע ועוד איך מגיע
למטפלות מגיע כל שקל בזכות ולא בחסד...
טבריני, IL | לפני 18 ימים